
	Izmjene nacrta akta

	Amandmani Parlamenta u obliku dvaju stupaca

Brisanja su označena podebljanim kurzivom u lijevom stupcu. Izmjene su označene podebljanim kurzivom u obama stupcima. Novi tekst označen je podebljanim kurzivom u desnom stupcu.

U prvom i drugom retku zaglavlja svakog amandmana naznačen je predmetni odlomak iz nacrta akta koji se razmatra. Ako se amandman odnosi na postojeći akt koji se želi izmijeniti nacrtom akta, zaglavlje sadrži i treći redak u kojem se navodi postojeći akt te četvrti redak u kojem se navodi odredba akta na koju se izmjena odnosi. 

Amandmani Parlamenta u obliku pročišćenog teksta

Novi dijelovi teksta označuju se podebljanim kurzivom. Brisani dijelovi teksta označuju se oznakom ▌ ili su precrtani. Izmjene se naznačuju tako da se novi tekst označi podebljanim kurzivom, a da se zamijenjeni tekst izbriše ili precrta. 
Iznimno, izmjene strogo tehničke prirode koje unesu nadležne službe prilikom izrade konačnog teksta ne označuju se.

NACRT ZAKONODAVNE REZOLUCIJE EUROPSKOG PARLAMENTA
o Prijedlogu odluke Europskog parlamenta i Vijeća o izmjeni Direktive 2013/34/EU u pogledu rokova za donošenje standarda izvješćivanja o održivosti za određene sektore i za određena poduzeća iz trećih zemalja
(COM(2023)0596 – C9-0386/2023 – 2023/0368(COD))
(Redovni zakonodavni postupak: prvo čitanje)
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2023)0596)),
–	uzimajući u obzir članak 294. stavak 2. i članak 50. stavak 1. Ugovora o funkcioniranju Europske unije, u skladu s kojima je Komisija podnijela Prijedlog Parlamentu (C9-0386/2023),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir članak 59. Poslovnika,
–	uzimajući u obzir izvješće Odbora za pravna pitanja (A9‑0000/2023),
1.	usvaja stajalište u prvom čitanju preuzimajući Prijedlog Komisije;
2.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;
3.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.


[bookmark: _Toc152746398][bookmark: _Toc153197144]OBRAZLOŽENJE
Zahtjevi o izvješćivanju bitni su za pravilnu provedbu i primjereno praćenje zakonodavstva. Međutim, njima se nameće i dodatno opterećenje za poduzeća, uglavnom MSP-ove. Komisija je toga svjesna te se stoga obvezala racionalizirati i pojednostavniti zahtjeve o izvješćivanju, a njezin je krajnji cilj smanjiti takva opterećenja za 25 %. Međutim, time se ne bi smjeli ugroziti povezani ciljevi politike.

Nedavno donesenom Direktivom o korporativnom izvješćivanju o održivosti (CSRD) od određenih se poduzeća zahtijeva da izvješćuju o informacijama potrebnima za razumijevanje utjecaja poduzeća na pitanja održivosti te o informacijama potrebnima za razumijevanje načina na koji pitanja održivosti utječu na razvoj, uspješnost i položaj poduzeća. O takvim se informacijama izvješćuje u skladu sa standardima koje Komisija treba donijeti delegiranim aktima.

Komisija je 31. srpnja 2023. donijela prvi skup općih standarda primjenjivih na sva poduzeća koja su obuhvaćena Direktivom o korporativnom izvještavanju o održivosti.

Drugi skup standarda koji su specifični za sektor, standarda u skladu s člankom 29.b stavka 1. i standarda za određena poduzeća izvan EU-a koja posluju u Uniji u skladu s člankom 40.b trebao se donijeti do 30. lipnja 2024.

[bookmark: _GoBack]Komisija predlaže da se poduzećima da dovoljno vremena da se pripreme za sve nove zahtjeve u pogledu izvješćivanja te da se donošenje drugog skupa standarda odgodi za dvije godine, odnosno do 30. lipnja 2026.

Izvjestitelj se u potpunosti slaže s tom procjenom i ciljevima ovog prijedloga s obzirom da je poduzećima potrebno više vremena da prouče prvi skup standarda i da se usmjere na njegovu pravilnu provedbu. Istodobno bi to dodatno vrijeme Europskoj savjetodavnoj skupini za financijsko izvještavanje (EFRAG) i Komisiji dalo dovoljno vremena da na odgovarajući način razmotre razvoj djelotvornog i proporcionalnog drugog skupa standarda izvješćivanja, među ostalim putem savjetovanja s relevantnim dionicima.

Treba napomenuti da se poduzeća iz EU-a od nedavno suočavaju s brojnim izazovima i velikim birokratskim opterećenjem zbog pandemije bolesti COVID-19 ili rata u Ukrajini i njegova učinka na cijene energije itd. Odgađanje datuma donošenja za dvije godine bit će vrlo važno za oporavak poduzeća koja su obuhvaćena područjem primjene Direktive o korporativnom izvještavanju o održivosti i neće negativno utjecati na postizanje ciljeva u području izvješćivanja o održivosti.

